# Úradný vestník C 66A/23.

| | ISSN 1977-1037 |
| --- | --- |
| Úradný vestník
  Európskej únie | C 66A |
| | |
| Slovenské vydanie | Informácie a oznámenia | Ročník 6623. februára 2023 |

ISSN 1977-1037

Úradný vestník

Európskej únie

C 66A

Slovenské vydanie

Informácie a oznámenia

Ročník 6623. februára 2023

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Rada |
| 2023/C 66 A/01 | Oznámenie o voľnom pracovnom mieste CONS/AD/185/23 | 1 |

Obsah

Strana

V   Oznamy

ADMINISTRATÍVNE POSTUPY

Rada

2023/C 66 A/01

Oznámenie o voľnom pracovnom mieste CONS/AD/185/23

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Rada

| 23.2.2023 | SK | Úradný vestník Európskej únie | CA 66/1 |
| --- | --- | --- | --- |

23.2.2023

SK

Úradný vestník Európskej únie

CA 66/1

---

Oznámenie o voľnom pracovnom mieste CONS/AD/185/23

(2023/C 66 A/01)

VŠEOBECNÉ INFORMÁCIE

| Útvar | kancelária generálnej tajomníčky |
| --- | --- |
| Pracovisko | Brusel, budova Justus Lipsius |
| Názov funkcie | riaditeľ (m/ž) |
| Funkčná skupina a platová trieda | AD 14 |
| Požadovaná bezpečnostná previerka | SECRET UE/EU SECRET |
| TERMÍN NA PODANIE PRIHLÁŠKY | 9. marca 2023 – 12.00 hod. (poludnie) bruselského času |

Útvar

kancelária generálnej tajomníčky

Pracovisko

Brusel, budova Justus Lipsius

Názov funkcie

riaditeľ (m/ž)

Funkčná skupina a platová trieda

AD 14

Požadovaná bezpečnostná previerka

SECRET UE/EU SECRET

TERMÍN NA PODANIE PRIHLÁŠKY

9. marca 2023 – 12.00 hod. (poludnie) bruselského času

Kto sme

Generálny sekretariát Rady (GSR) pomáha Európskej rade, Rade EÚ a ich prípravným orgánom vo všetkých oblastiach ich činnosti. Poskytuje poradenstvo a podporu Európskej rade a Rade a ich predsedom vo všetkých oblastiach činnosti vrátane poradenstva týkajúceho sa jednotlivých oblastí politík a právneho poradenstva, koordinácie s ostatnými inštitúciami, prípravy kompromisov, zabezpečuje praktickú stránku potrebnú na dobrú prípravu a fungovanie Európskej rady a Rady a dohliada na ňu.

Generálna tajomníčka vedie Generálny sekretariát Rady. Je zodpovedná za celkovú organizáciu GSR a za prijatie všetkých opatrení potrebných na zabezpečenie hladkého fungovania generálneho sekretariátu. Dohliada na poskytovanie služieb GSR pre predsedníctva Rady a jej prípravné orgány, ako aj pre predsedu Európskej rady. Je tiež zodpovedná za administratívne riadenie GSR, pokiaľ ide o jeho ľudské a finančné zdroje, a je aj bezpečnostným orgánom GSR.

Generálna tajomníčka sa podľa potreby zúčastňuje na zasadnutiach Rady. Jej úloha spočíva najmä v zabezpečovaní kontinuity, pokroku a konzistentnosti práce Rady a v poskytovaní poradenstva Rade a jej predsedníctvam. Generálna tajomníčka Rady je zároveň generálnou tajomníčkou Európskej rady. Zúčastňuje sa na zasadnutiach Európskej rady a prijíma všetky opatrenia potrebné na organizáciu jej činnosti.

Generálna tajomníčka zastupuje Radu na svojej úrovni vo vzťahoch s ostatnými inštitúciami a orgánmi EÚ a môže byť vyzvaná, aby zastupovala Radu pred Európskym parlamentom.

Kancelária pomáha generálnej tajomníčke pri vykonávaní jej povinností: byť nápomocná Európskej rade a Rade, riadiť GSR a zabezpečovať horizontálnu koordináciu medzi generálnymi riaditeľstvami.

Kancelária generálnej tajomníčky sa skladá z vedúceho kancelárie, dvoch členov (úradníci AD) a troch asistentov.

Čo ponúkame

Post vedúceho kancelárie generálnej tajomníčky je mimoriadne náročnou pozíciou v politicky podnetnom prostredí.

Budete generálnej tajomníčke radiť a poskytovať podporu pri výkone jej povinností. Predovšetkým budete pomáhať predsedovi Európskej rady a kancelárii predsedu Európskej rady a spolupracovať s predsedníctvom a ďalšími orgánmi.

Generálnej tajomníčke budete pomáhať pri riadení a ďalšom rozvoji GSR, okrem iného v jej funkcii menovacieho orgánu a povoľujúceho úradníka, ako aj pri zabezpečovaní horizontálnej koordinácie medzi generálnymi riaditeľstvami, najmä pokiaľ ide o zasadnutia generálnych riaditeľov.

Budete zodpovedať za riadenie servisov, ktoré priamo podliehajú generálnej tajomníčke Rady: oddelenie vnútorného auditu, kancelária pre ochranu údajov, analytický a výskumný tím, administratívne riadenie kancelárie koordinátora EÚ pre boj proti terorizmu a úrad pre digitálnu transformáciu.

Budete zodpovedať za celkové riadenie a koordináciu kancelárie a jej zdrojov.

Budete členom týchto orgánov: poradného riadiaceho výboru, výboru pre audit, tímu krízového riadenia a riadiacej rady pre plánovanie kontinuity činností.

Táto funkcia si vyžaduje netypický pracovný čas. Rovnako ako váš personál, aj vy budete môcť využívať výhody flexibilnej organizácie práce v GSR vrátane príležitostnej telepráce.

Koho hľadáme

Hľadáme dynamického riadiaceho pracovníka (m/ž) s vysokým pracovným nasadením, vysokou mierou lojality a diskrétnosti, s bohatými skúsenosťami v oblasti tvorby politík EÚ a legislatívneho procesu EÚ a rozsiahlymi znalosťami vnútornej štruktúry a fungovania Rady a Európskej rady, ako aj inštitucionálnych záležitostí EÚ.

Musíte sa dobre orientovať v politike a chápať súčasné výzvy EÚ, ako aj požiadavky, ktoré tieto výzvy kladú na generálny sekretariát.

Vzhľadom na široké spektrum otázok, ktorými sa budete musieť zaoberať, by ste mali mať široký prehľad o organizačných záležitostiach a záujem o organizačný rozvoj.

Z povahy vašich povinností by ste takisto mali preukázať odolnosť, flexibilitu a ochotu v prípade nutnosti pracovať aj mimo bežný pracovný čas.

Od všetkých manažérov v GSR sa očakáva, že budú poskytovať poradenstvo svojim nadriadeným a zainteresovaným stranám, riadiť zamestnancov a finančné zdroje a zastupovať GSR. Tieto očakávania sú uvedené v horizontálnom profile manažérov GSR (1).

Okrem toho sa od osoby zastávajúcej túto funkciu očakáva:

| — | schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy, |
| --- | --- |

—

schopnosť strategicky myslieť a plánovať, predvídať a identifikovať potenciálne problémy a navrhovať realistické riešenia a kompromisy,

| — | schopnosť viesť kolektív a presadzovať silného tímového ducha, ako aj schopnosť usmerňovať a motivovať personál a posilňovať jeho postavenie v multikultúrnom a rozmanitom prostredí s osobitným dôrazom na jeho rozvoj, |
| --- | --- |

—

schopnosť viesť kolektív a presadzovať silného tímového ducha, ako aj schopnosť usmerňovať a motivovať personál a posilňovať jeho postavenie v multikultúrnom a rozmanitom prostredí s osobitným dôrazom na jeho rozvoj,

| — | zmysel pre diplomaciu, schopnosť vedieť, kedy uplatniť flexibilný a kedy striktný prístup, a schopnosť venovať pozornosť detailom a zároveň nestrácať zo zreteľa celkový kontext, |
| --- | --- |

—

zmysel pre diplomaciu, schopnosť vedieť, kedy uplatniť flexibilný a kedy striktný prístup, a schopnosť venovať pozornosť detailom a zároveň nestrácať zo zreteľa celkový kontext,

| — | schopnosť podporovať a udržiavať dobré pracovné vzťahy so širokou škálou interných aj externých partnerov, |
| --- | --- |

—

schopnosť podporovať a udržiavať dobré pracovné vzťahy so širokou škálou interných aj externých partnerov,

| — | schopnosť dosiahnuť spoločné dohody alebo ciele poskytovaním cieleného poradenstva zainteresovaným stranám a účinným a konštruktívnym uľahčovaním diskusií, |
| --- | --- |

—

schopnosť dosiahnuť spoločné dohody alebo ciele poskytovaním cieleného poradenstva zainteresovaným stranám a účinným a konštruktívnym uľahčovaním diskusií,

| — | schopnosť organizovať celkovú prácu kancelárie tak, aby sa dodržali kľúčové termíny a zaistilo sa spravodlivé rozdelenie práce v tíme, ako aj schopnosť plánovať preberanie funkcií, |
| --- | --- |

—

schopnosť organizovať celkovú prácu kancelárie tak, aby sa dodržali kľúčové termíny a zaistilo sa spravodlivé rozdelenie práce v tíme, ako aj schopnosť plánovať preberanie funkcií,

| — | schopnosť riadiť zmeny a podporovať personál počas zmien, |
| --- | --- |

—

schopnosť riadiť zmeny a podporovať personál počas zmien,

| — | vynikajúce komunikačné zručnosti vrátane zručností interpersonálnej komunikácie. |
| --- | --- |

—

vynikajúce komunikačné zručnosti vrátane zručností interpersonálnej komunikácie.

GSR uplatňuje politiku mobility osôb na riadiacich pozíciách a očakáva od nich rozsiahle skúsenosti. Uchádzači by preto mali mať počas svojho pôsobenia na GSR chuť a schopnosti pracovať v rôznych oblastiach činnosti.

NÁBOROVÁ POLITIKA

Osoby, ktoré sa uchádzajú o toto miesto, musia v čase podania prihlášky spĺňať tieto požiadavky:

| a) | Všeobecné podmienky







  — | štátna príslušnosť jedného z členských štátov Európskej únie, |
| --- | --- | --- |

a)

Všeobecné podmienky

—

štátna príslušnosť jedného z členských štátov Európskej únie,

| — | požívanie všetkých občianskych práv, |
| --- | --- |

—

požívanie všetkých občianskych práv,

| — | splnené všetky povinnosti, ktoré ukladajú právne predpisy týkajúce sa vojenskej služby. |
| --- | --- |

—

splnené všetky povinnosti, ktoré ukladajú právne predpisy týkajúce sa vojenskej služby.

| b) | Osobitné podmienky







  — | získaný vysokoškolský diplom (2), |
| --- | --- | --- |

b)

Osobitné podmienky

—

získaný vysokoškolský diplom (2),

| — | aspoň pätnásť rokov relevantnej odbornej praxe, z toho aspoň tri roky vykonávania riadiacich a organizačných úloh. Tri roky pôsobenia na pozícii so značnou zodpovednosťou za koordináciu sa považujú za prax rovnocennú požadovanej riadiacej praxi, |
| --- | --- |

—

aspoň pätnásť rokov relevantnej odbornej praxe, z toho aspoň tri roky vykonávania riadiacich a organizačných úloh. Tri roky pôsobenia na pozícii so značnou zodpovednosťou za koordináciu sa považujú za prax rovnocennú požadovanej riadiacej praxi,

| — | vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého jazyka. Znalosť ďalších úradných jazykov EÚ je výhodou. |
| --- | --- |

—

vzhľadom na to, že na komunikáciu v rámci GSR, ako aj s inými inštitúciami sa vo veľkej miere používa anglický a francúzsky jazyk, vyžaduje sa vynikajúca znalosť jedného z týchto dvoch jazykov a dobrá znalosť druhého jazyka. Znalosť ďalších úradných jazykov EÚ je výhodou.

Poznámka:

| (1) | Funkcia si vyžaduje bezpečnostnú previerku umožňujúcu prístup k utajovaným dokumentom (úroveň SECRET UE/EU SECRET). Uchádzači o toto miesto musia byť ochotní podstúpiť bezpečnostné vyšetrovanie v zmysle rozhodnutia Rady 2013/488/EÚ (3). Vymenovanie do funkcie sa uskutoční iba pod podmienkou, že vybraná osoba je držiteľom platného osvedčenia o bezpečnostnej previerke. V opačnom prípade sa jej ponúkne zmluva na dobu určitú, kým nebude známy výsledok bezpečnostného vyšetrovania. |
| --- | --- |

(1)

Funkcia si vyžaduje bezpečnostnú previerku umožňujúcu prístup k utajovaným dokumentom (úroveň SECRET UE/EU SECRET). Uchádzači o toto miesto musia byť ochotní podstúpiť bezpečnostné vyšetrovanie v zmysle rozhodnutia Rady 2013/488/EÚ (3). Vymenovanie do funkcie sa uskutoční iba pod podmienkou, že vybraná osoba je držiteľom platného osvedčenia o bezpečnostnej previerke. V opačnom prípade sa jej ponúkne zmluva na dobu určitú, kým nebude známy výsledok bezpečnostného vyšetrovania.

| (2) | Od úspešného uchádzača/uchádzačky sa očakáva, že absolvuje program odbornej prípravy GSR pre riadiacich pracovníkov. |
| --- | --- |

(2)

Od úspešného uchádzača/uchádzačky sa očakáva, že absolvuje program odbornej prípravy GSR pre riadiacich pracovníkov.

VÝBEROVÉ KONANIE

Pri výbere úspešných uchádzačov pomáha menovaciemu orgánu poradný výbor pre výberové konanie. Poradnému výboru pre výberové konanie bude poskytovať podporu hodnotiace centrum, ktoré vedú externí konzultanti pre výber zamestnancov. Správy hodnotiaceho centra týkajúce sa toho istého typu pracovného miesta prestanú byť platné po uplynutí dvoch rokov od dátumu vykonania príslušných hodnotení alebo po ukončení rámcovej zmluvy medzi GSR a príslušným hodnotiacim centrom v závislosti od toho, čo nastane skôr.

Poradný výbor pre výberové konanie na základe prihlášok najskôr vyhodnotí a porovná kvalifikáciu, prax a motiváciu všetkých uchádzačov. Na základe tohto porovnávacieho posúdenia pripraví poradný výbor pre výberové konanie užší zoznam uchádzačov, ktorí sú podľa jeho názoru najvhodnejší, a pozve ich na prvý pohovor. Keďže sa tento prvý výber zakladá na porovnávacom posúdení prihlášok, splnenie požiadaviek uvedených v tomto oznámení o voľnom pracovnom mieste nezaručuje pozvanie na prvý pohovor. Poradný výbor pre výberové konanie spomedzi uchádzačov vyberie po absolvovaní pohovoru osoby, ktoré následne absolvujú testy v hodnotiacom centre a druhý pohovor s poradným výborom pre výberové konanie.

Predbežný plán výberového konania:

| — | očakáva sa, že uchádzači, ktorí budú vybraní na pohovor, budú informovaní v druhej polovici marca 2023, |
| --- | --- |

—

očakáva sa, že uchádzači, ktorí budú vybraní na pohovor, budú informovaní v druhej polovici marca 2023,

| — | prvé pohovory by mali prebehnúť koncom marca 2023, |
| --- | --- |

—

prvé pohovory by mali prebehnúť koncom marca 2023,

| — | testy v hodnotiacom centre by sa mali uskutočniť v prvej polovici apríla 2023, |
| --- | --- |

—

testy v hodnotiacom centre by sa mali uskutočniť v prvej polovici apríla 2023,

| — | druhé kolo pohovorov by malo prebehnúť koncom apríla 2023. |
| --- | --- |

—

druhé kolo pohovorov by malo prebehnúť koncom apríla 2023.

Poznámka: Uvedený harmonogram je len orientačný a možno ho zmeniť.

PRÁVNY ZÁKLAD

Toto voľné pracovné miesto sa v súlade s článkom 29 ods. 1 a 2 Služobného poriadku úradníkov Európskej únie (4) zverejnilo vo všetkých inštitúciách Európskej únie, ako aj mimo inštitúcií.

AKO SA O MIESTO UCHÁDZAŤ

Dátum uzávierky pre zasielanie prihlášok je 9. marca 2023 o 12.00 hod. (poludnie) bruselského času.

Prihlášky sa prijímajú len elektronickou poštou a musia sa zaslať na adresu: applications.management@consilium.europa.eu (5) najneskôr k dátumu a času uzávierky. Neskoro zaslané prihlášky sa nebudú brať do úvahy.

Uvedená e-mailová adresa sa musí používať na všetku korešpondenciu týkajúcu sa výberového konania (e-mailová správa musí mať v predmete túto referenčnú značku: CONS/AD/185/23 CAB).

Pred odoslaním prihlášky si dôkladne skontrolujte, či spĺňate požiadavky stanovené v rámci uvedenej „náborovej politiky“, aby ste tak predišli automatickému vylúčeniu z výberového konania.

Na to, aby bol spis žiadosti platný, musí obsahovať tieto dokumenty vo formáte pdf (pozn.: uzamknuté, heslom chránené alebo elektronicky podpísané dokumenty sa nebudú akceptovať):

| a) | riadne vyplnený formulár s uvedením dátumu (súbor pomenujte „XXX (VAŠE PRIEZVISKO) – Application form.pdf“); prihlášku v elektronickej forme (EN alebo FR) si môžete stiahnuť tak, že kliknete na odkaz uvedený nižšie alebo ho skopírujete do svojho prehliadača (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

a)

riadne vyplnený formulár s uvedením dátumu (súbor pomenujte „XXX (VAŠE PRIEZVISKO) – Application form.pdf“); prihlášku v elektronickej forme (EN alebo FR) si môžete stiahnuť tak, že kliknete na odkaz uvedený nižšie alebo ho skopírujete do svojho prehliadača (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| b) | podrobný životopis v anglickom alebo francúzskom jazyku (bez fotografií), podľa možnosti v formáte Europass (https://europa.eu/europass/en/create-europass-cv), v ktorom sa uvedie celá profesijná minulosť uchádzača/uchádzačky, a najmä dosiahnuté vzdelanie, znalosť jazykov, prax a súčasné zamestnanie (súbor pomenujte „XXX (VAŠE PRIEZVISKO) – CV.pdf“); |
| --- | --- |

b)

podrobný životopis v anglickom alebo francúzskom jazyku (bez fotografií), podľa možnosti v formáte Europass (https://europa.eu/europass/en/create-europass-cv), v ktorom sa uvedie celá profesijná minulosť uchádzača/uchádzačky, a najmä dosiahnuté vzdelanie, znalosť jazykov, prax a súčasné zamestnanie (súbor pomenujte „XXX (VAŠE PRIEZVISKO) – CV.pdf“);

| c) | motivačný list v angličtine alebo francúzštine (súbor pomenujte „XXX (VAŠE PRIEZVISKO) – Motivation letter.pdf“); |
| --- | --- |

c)

motivačný list v angličtine alebo francúzštine (súbor pomenujte „XXX (VAŠE PRIEZVISKO) – Motivation letter.pdf“);

| d) | kópie diplomov osvedčujúcich vzdelanie a kópie dokumentov a osvedčení týkajúcich sa odbornej praxe zoskupené do jedného dokumentu vo formáte pdf. Nestačí poslať len životopis uvedený v písmene b). Sprievodné dokumenty musí vydať tretia strana (súbor pomenujte „XXX (VAŠE PRIEZVISKO) – Supporting documents.pdf“). |
| --- | --- |

d)

kópie diplomov osvedčujúcich vzdelanie a kópie dokumentov a osvedčení týkajúcich sa odbornej praxe zoskupené do jedného dokumentu vo formáte pdf. Nestačí poslať len životopis uvedený v písmene b). Sprievodné dokumenty musí vydať tretia strana (súbor pomenujte „XXX (VAŠE PRIEZVISKO) – Supporting documents.pdf“).

Prihláška podaná bez týchto dokumentov bude neplatná.

Všetky sprievodné dokumenty uvedené v písmene d) musia byť očíslované (príloha 1, 2 atď.) a zoskupené tak, ako je uvedené vyššie.

Prihlášky zaslané poštou alebo prostredníctvom cloudových technológií alebo platforiem na zdieľanie súborov sa nebudú brať do úvahy.

Od vybraných uchádzačov sa bude požadovať, aby predložili originály uvedených dokladov.

Uchádzačom sa zašle email potvrdzujúci doručenie prihlášky. Môžu sa však vyskytnúť technické ťažkosti, ktoré negatívne ovplyvnia zasielanie e-mailov. Ak nedostanete email potvrdzujúci doručenie prihlášky, obráťte sa prosím na applications.management@consilium.europa.eu. Vzhľadom na to, že poradný výbor pre výberové konanie začne pracovať krátko po dátume uzávierky podávania prihlášok, korešpondenciu o doručení prihlášky odporúčame zasielať v týždni nasledujúcom po tomto dátume.

ROZMANITOSŤ A INKLÚZIA

GSR uplatňuje záväzok k rozmanitosti a inklúzii. Viac informácií nájdete na tejto stránke: https://www.consilium.europa.eu/sk/general-secretariat/jobs/diversity-and-inclusion/.

OPAKOVANÉ PRESKÚMANIE PRIHLÁŠOK

Informácie o postupoch týkajúcich sa žiadostí o sťažnosti, odvolania a hlásenia európskemu ombudsmanovi nájdete na stránke:

https://www.consilium.europa.eu/media/56651/complaint-sk.pdf.

OCHRANA ÚDAJOV

Predpisy týkajúce sa spracúvania osobných údajov v súvislosti s týmto výberovým konaním sú uvedené vo vyhlásení o ochrane osobných údajov: https://www.consilium.europa.eu/media/56675/jobs-data-protection-083r00-sk.pdf.

---

(1)  https://www.consilium.europa.eu/media/53270/gsc-manager-profile-sk.pdf.

(2)  Podľa článku 5 ods. 3 písm. c) Služobného poriadku úradníkov Európskej únie (služobný poriadok) je potrebné mať aspoň:

| i) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo |
| --- | --- |

i)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, ak je normálna dĺžka vysokoškolského štúdia štyri roky alebo viac, alebo

| ii) | úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky. |
| --- | --- |

ii)

úroveň vzdelania, ktorá zodpovedá dokončenému vysokoškolskému štúdiu, osvedčenú diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky.

(3)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

(4)  Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovený v nariadení Rady (EHS, Euratom, ESUO) č. 259/68 (Ú. v. ES L 56, 4.3.1968, s. 1), konsolidované znenie k dispozícii na:

https://eur-lex.europa.eu/legal-content/SK/TXT/?uri=CELEX%3A01962R0031-20220101.

(5)  Táto e-mailová adresa je napojená na funkčnú elektronickú schránku a môže spracúvať len správy s nastavením citlivosti „Normal“ (normálne); e-maily s iným nastavením citlivosti [napr. „Personal“ (osobné), „Private“ (súkromné), „Confidential“ (dôverné) alebo šifrované e-maily] sa nemôžu spracúvať. Zvoľte preto možnosť nastavenia citlivosti „Normal“ (normálne). Váš e-mail nesmie byť väčší ako 25 MB. Ak e-mail spolu s prílohami presiahne túto maximálnu veľkosť, rozdeľte prílohy do viacerých e-mailov.

(6)  Ak potrebujete viac informácií a/alebo ak sa vyskytnú technické problémy, pošlite e-mail na: applications.management@consilium.europa.eu.

---